Public procurement notice: Contract Notice
Published: 2023-04-04
Buyer: Debreceni Városüzemeltető Korlátolt Felelősségű Társaság
Country: HU
Contract type: Supplies
Procedure: Open procedure
CPV classification: 31200000 | 34928520 | 34928530 | 34942000 | 34970000
Submission deadline: 2023-04-14
Award criteria: The most economic tender

Technical requirements: Különféle lámpafejek, LED betétek, forgalomirányító és vezérlő eszközök, kábelaknák, detektorok, szimulációs szoftverek, vezérlőberendezések, LED-es táblák, kamerák és kamerarendszerek, jelzőlámpa tartóoszlopok és egyéb oszlopok, világítótestek, közvilágítási rendszer hardver elemei, valamint mindezekhez kapcsolódó tartozékok, kiegészítő elemek és alkatrészek beszerzése.
A 321/2015. (X. 30.) Korm. rendelet (továbbiakban: Kr.) 46. § (3) bekezdésében foglaltakra tekintettel ajánlatkérő felhívja a figyelmet, hogy, amennyiben a közbeszerzés tárgyának egyértelmű és közérthető meghatározása szükségessé tette meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozást, a megnevezés csak a tárgyjellegének egyértelmű meghatározása érdekében történt, és megnevezés mellett a „vagy azzal egyenértékű” minden esetben értendő. Ajánlatkérő felhívja a figyelmet, hogy egyenértékű dolog megajánlása esetén az egyenértékűséget az ajánlattevőnek az ajánlatában igazolnia kell.
A részajánlattétel kizárásának indoka: Ajánlatkérő megvizsgálta a részajánlattétel lehetőségét és azt nem tartja sem gazdaságilag, sem műszakilag észszerűnek, a beszerzés nem osztható oly módon, hogy az a közpénzek hatékony felhasználását eredményezné. A közbeszerzés tárgyát képező elemek egymásra épülése, egymáshoz való illeszkedése, egyidejű teljesítése kulcsfontosságú Ajánlatkérő számára. Részajánlat tétel lehetősége esetén az Ajánlatkérő által megvalósítandó fejlesztés(ek) időbeli elvégzése, ütemezése veszélybe kerülhet, a munkaszervezés nehézkesebbé válhat, továbbá a fejlesztés minősége csökkenhet, amely garanciális problémákat vethet fel. Költséghatékonysági, méretgazdaságossági szempontból a szerződés tárgyát képező beszerzés egyazon szállító általi teljesítése kedvezőbb, hiszen a nagyobb volumen miatt a beszerzéshez kapcsolódó fajlagos költségek (mint például a felhasznált alapanyagok költsége, bérköltségek, szállítás) lényegesebben alacsonyabbak.
A fentiek mellett az egyértelmű felelősségvállalást, garanciát csak egészben történő ajánlattétellel és teljesítéssel lehet megfelelően biztosítani.
Különféle lámpafejek, LED betétek, forgalomirányító és vezérlő eszközök, kábelaknák, detektorok, szimulációs szoftverek, vezérlőberendezések, kamerák és kamerarendszerek, jelzőlámpa tartóoszlopok és egyéb oszlopok, világítótestek, közvilágítási rendszer hardver elemei, valamint mindezekhez kapcsolódó tartozékok, kiegészítő elemek és alkatrészek beszerzése nettó 800 millió forint keretösszegben.
Nyertes ajánlattevő a keretszerződés aláírásával tudomásul veszi, hogy a keretösszeg nem jelent megrendelési kötelezettséget Ajánlatkérő számára, ugyanakkor Ajánlatkérő vállalja, hogy a keretösszeg legalább 70 %-ára vonatkozóan eseti megrendelést ad ki. A fennmaradó 30 % tekintetében nyertes ajánlattevő tudomásul veszi, hogy az összeg kimerítésének elmaradása esetén Ajánlatkérő felé semmilyen követeléssel nem élhet.
A Kbt. 141.§ (4) bek. a) pontjára tekintettel a szerződéses keretösszeg maximum a keretösszeg 50%-ával megemelhető, amennyiben Ajánlatkérő biztosítja az ahhoz szükséges fedezetet. A keretösszeg emelés tényéről a Felek jegyzőkönyvet vesznek fel, mely nem minősül szerződésmódosításnak.
Az ajánlati árnak (egységárnak) magában kell foglalnia az ajánlatkérő telephelyére történő kiszállítás és lerakodás díját (függetlenül a megrendelt termékmennyiségtől)!
A szállítandó eszközök az alábbi főbb csoportokba oszthatók (a megadott mennyiségek kizárólag tájékoztató jellegűek, azoktól Ajánlatkérő bármilyen arányban eltérhet):
Komplex forgalomirányító vezérlőberendezés / mely alkalmas a C-ITS (Cooperative Intelligent Transport Systems, az infrastruktúra és a jármű közötti kommunikációt lehetővé tevő intelligens közlekedési rendszerek) kommunikációra C-Roads Platform (tagállamok és közútkezelők közös kezdeményezése a C-ITS szolgáltatások tesztelésére és telepítésére, amely kiemelten foglalkozik a határokon átnyúló harmonizált és átjárható szolgáltatások kialakításának kérdéseivel) használatával ETSI ITS-G5 kommunikációs felületen keresztül /: összesen 10 db
A tételes eszközlistát, a részletes műszaki paramétereket, továbbá a nyertes ajánlattevő által elvégzendő feladatok részletezését, részletes jellemzőit, a részletes szakmai követelményeket a műszaki dokumentáció tartalmazza.
-Késedelmi kötbér: Ha Eladó - olyan okból, amelyért felelős - az eseti megrendelés határidejét elmulasztja, a késedelem minden napjára, de legfeljebb 10 napig a késedelemmel érintett Termék(ek) nettó ellenértékére eső 2 %-nak megfelelő késedelmi kötbér fizetésére köteles.
Ha az eseti megrendelésben szereplő bármelyik Termék minősége nem felel meg a teljesítés időpontjában a szerződésben, illetve a műszaki leírásban, jogszabályban meghatározott követelményeknek, akkor Eladó póthatáridő tűzése mellett, de legfeljebb 10 napon belül Vevő döntése alapján köteles a Terméket kicserélni vagy kijavítani. Ebben az esetben Eladó - a kijavítási vagy a kicserélésig terjedő időtartamra, de legfeljebb 10 napig terjedő időtartamra - a kijavítással vagy kicseréléssel érintett Termék(ek) nettó ellenértékére eső 2%-nak megfelelő késedelmi kötbér fizetésére köteles. A késedelmi kötbér megfizetése nem mentesít a teljesítés alól.
Amennyiben Eladó a teljesítési határidőt megelőzően teljesít, úgy a kijavításra vagy kicserélésre adott határidő azon napok vonatkozásában kötbérköteles, amelyek a teljesítési határidőt követően következtek be.
-Hibás teljesítési kötbér: Ha Eladó - olyan okból, amelyért felelős - nem megfelelő minőségben teljesít, a hibás teljesítéssel érintett Termék nettó ellenértékére eső 20 %-ának megfelelő hibás teljesítési kötbér fizetésére köteles, amennyiben Vevő a döntése alapján nem ír elő póthatáridőt a kijavításra vagy kicserélésre.

Eligibility requirements: Kizáró okok: az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdései szerinti kizáró okok valamelyike fennáll. A Kbt. 74. § (1) bekezdés b) pontja alapján az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, amely részéről a kizáró ok az eljárás során következik be. A kizáró okok fenn nem állásának igazolása a 321/2015. (X.30.) Korm.rendelet (továbbiakban: VHR 321.) 1-8.; 10., 12-16.§-ai alapján az alábbiak szerint történik: I. ajánlatban: - a gazdasági szereplő ajánlatában köteles a kizáró okok fenn nem állása, tekintetében az egységes európai közbeszerzési dokumentumba foglalt nyilatkozatát benyújtani. (Kbt. 67. § (1) bekezdés), - a Kbt. 62. § (1) bekezdés k) pont kb) alpontjára vonatkozóan a külön jogszabályban meghatározottak szerint megadott részletes adatokat tartalmazó nyilatkozatot ajánlattevő köteles az ajánlata részeként benyújtani (EKR űrlap), - ha az előírt alkalmassági követelményeknek az ajánlattevő más szervezet kapacitására támaszkodva felel meg, az ajánlatban be kell nyújtani a kapacitásait rendelkezésre bocsátó szervezet részéről a Kbt. 67. § (1) bekezdés szerinti nyilatkozatot (Kbt. 67. § (3) bekezdése), - továbbá az ajánlattevő nyilatkozni köteles arról, hogy a szerződés teljesítéséhez nem vesz igénybe a Kbt. 62. § (1)-(2) bekezdés szerinti kizáró okok hatálya alá eső alvállalkozót (Kbt. 67. § (4) bekezdés); A 321/2015. (X.30.) Korm. rendelet 1. § (9) értelmében ajánlattevőnek ajánlatában nyilatkoznia kell arról, hogy ajánlata tekintetében fennáll-e az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet 5k. cikk (1) bekezdésében meghatározott, a közbeszerzési vagy koncessziós szerződés odaítélésére vonatkozó tilalom. Ajánlatkérő ezzel kapcsolatban a Közbeszerzési dokumentumban nyilatkozatmintát bocsát az ajánlattevő rendelkezésére. II. ajánlatkérő felhívására (Kbt. 69. § (4) ill. (6) bekezdés): - az ajánlattevőnek a 321/2015. (X.30.) Korm.rendelet 8. § és 10. §, valamint a 12-16.§ szerint kell igazolnia, hogy nem tartozik a Kbt. 62. § (1)-(2) bekezdésében meghatározott kizáró okok hatálya alá. A kizáró okok fenn nem állását igazoló dokumentumokat egyszerű másolatban is elegendő benyújtani az ajánlatban. A kizáró okokra vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi.